钦定古今图书集成/明伦汇编/官常典/第391卷 > 周
## 钦定古今图书集成/明伦汇编/官常典/第391卷 > 周

周制，设保氏以掌谏王恶，又设司谏以掌纠劝，而皆
隶于司徒。

按：《周礼地官》：司徒教官之属：保氏：“下大夫一人，中士
二人，府二人，史二人，胥六人，徒六十人。”

〈注〉“保”，安也。以道安人者也。

《保氏》掌谏王恶。

〈注〉谏者，以礼义正之。《文王世子》曰：“保也者，慎其身以辅翼之而归诸道者也。”

又

凡祭祀、宾客、会同、丧纪、军旅，王举则从，听治亦如之，
使其属守王闱。

〈注〉《闱》，宫中之巷门。

《司谏》，中士二人，史二人，徒二十人。

〈注〉谏，犹正也，以道正人行。

司谏“掌纠万民之德而劝之朋友，正其行而强之道
艺，巡问而观察之，以时书其德行道艺，辨其能而可
任于国事者。”

〈注〉《朋友》相切磋以善道也。强犹劝也。巡问，行问民间也。可任于国事，任吏职。

以考乡里之治，以诏废置，以行赦宥。

〈注〉因巡问劝强万民，而考乡里吏民罪过，以告王所当罪，不。